
ПИТАЊЕ ПОЛОЖАЈА ЦРКВЕНЕ ИМОВИНЕ У 
ЦРНОЈ ГОРИ: ПРИМЕР ИЗ СОВЈЕТСКОГ САВЕЗА 
20-ИХ ГОДИНА КАО ОПОМЕНА ЗА ДАНАС 


У чланку се мешодом комйарайивне анализе разматранишање положаја 
црквене имовине у Црној Гори. Кроз историјске примере, са акценшом на 
питање одузимања црквених драоцености y Советском Савезу 20-их iogu- 
на XX века, указује се на опасности које са собом носи идеја подржављења 
покрешне и непокретне ирквене имовине и gpaiouenociau у секуларној држа- 
ви са једнопартшијским системом под изтовором заштите државних или na- 
ционалних интереса. Под истим изтовором долази до покушаја формирања 
нове националне цркве, с шим да се већ постојећа канонска и летишимна 
црква дискриминише, а верницима ускраћују основна људска права и верске 
слободе. Да би се ова йийања решила цивилизованим пушем, неопходно је 
уредити сиорне законе, ажурираши kaiuaciupe и 3aciuapena ирквена правила. 


Кључне речи: Црна Гора. – Црквена имовина. - Совјешски Савез. - Аншиц- 
рквена кампања. – Национални пројекат. 


1. УВОД 


Тема која се разматра у овом чланку – питање статуса црквене 
имовине у Црној Гори, где је до ове године на власти у континуитету 
од више деценија доминирала једна партија – постала је веома ак- 
туелна у последње време, нарочито због дешавања која су последи- 


Ў Аутор је студент мастер академских студија на Правном факултету Универзи- 

ца усвајања спорног Закона о слободи вероисповести.! О тим де- 
шавањима је још увек рано донети коначни суд. Стога ће се у раду 
кроз пример одузимања црквених драгоцености у Совјетском Савезу 
двадесетих година ХХ века анализирати статус црквене имовине у 
одређеним државама, где доминира, званично и незванично, једно- 
партијски систем, и при том указати на опасности које са собом носи 
покушај њеног одузимања под изговором заштите државних или на- 
ционалних интереса. 


2. ЦРКВЕНА ИМОВИНА И ДРАГОЦЕНОСТИ КАО 
СРЕДСТВО ЗА ФИНАНСИРАЊЕ ДРЖАВНИХ ПРОЈЕКАТА 


„Пут до пакла поплочан је добрим намерама.“ 


Блажени Августин 


2.1. Црквена имовина у Совјетском Савезу 
20-их година ХХ века 


За време и после Првог светског рата Русија је доживела нападе и 
споља и изнутра, што је резултирало почетком грађанског рата, током 
којег су и војске других држава покушале да интервенишу и обуставе 
делатност револуционара. Услед свих ратова, финансирања револуција 
и временских неприлика које су затим уследиле,“ 1921. године на тери- 
торији јужног Урала, региона Волге, Кавказа, Крима и јужне Украјине 
услед недостатка хране настаје глад огромних размера.? 

Пошто није било у могућности да се избори са овим проблемом, 
ново руководство државе тражило је начине да добије средства за 
куповину неопходних намирница од страних држава. Под изгово- 
ром да држава нема довољно средстава за помоћ гладнима“ реше- 
но је било да се за тај племенити циљ одузму драгоцености од оних 
који се јавно залажу за помоћ сиротињи, тј. од Цркве, која је, како 


1 Закон о слободи вјероисповијести или увјерења и правном положају вјерских 
заједница, Службени лист ЦГ, бр. 74/2019. 

2 Као један од начина добијања финансијских средстава, совјетске власти су од 
грађана узимале намирнице, остављајући им само неопходну количину, а сло- 
бодна трговина је сматрана кривичним делом. (Андрей А. Кострюков, Очерки 
по Русской Церкви (1917-2008): Учебное пособие, ПСТГУ, Москва 2018, 52) 


Э Дмитрий Н. Никитин, „Изъятие церковных ценностей“, Православная энци- 
клойедия, т. ХХІ, Москва 2009, 661-668. 


4 Сергей Н. Иванов, „Церковное серебро в денежной реформе 1922-1924 rr.“ 
Вестник ПСТГУ Cep. П: История. История Русской Православной Церкви. 
Вып. 6 (67) 2015, 38-63. 

су сматрали, имала толико богатство да је могла две године да их 
прехрањује. С обзиром на то да су храмови за време царева и ца- 
рица богато даривани драгоценим камењем и металима, нарочито 
златом и сребром, ново државно руководство је решило да, у догово- 
ру са представницима Цркве, драгоцености из храмова искористи за 
помоћ онима којима је то било најпотребније. 

Ова кампања, која на први поглед подсећа на делатност Робина 
Худа, у суштини није била толико човекољубива, колико антицркве- 
на. У наставку ће бити сагледано на који начин је црквена имовина 
била одузимана и у којој мери је кампања одузимања црквених дра- 
гоцености оправдала очекивања комунистичке власти. 


2.2 Кампања одузимања црквених драгоцености 


После доласка бољшевика на власт ново руководство је усвојило 
акт „о одвајању цркве од државе и школе од цркве“ на основу кога 
су све религијскеорганизације изгубиле право на сопствену имови- 
ну (њихова имовина је национализована), као и статус правног лица, 
што је био случај и са Руском православном црквом (даље у тексту 
– РПЦ). Будући да совјетске власти нису желеле само да ограниче 
делатност Цркве, већ и да је потпуно избаце из новог комунистичког 
друштвеног поретка, оне су покушале да на сваки могући начин угу- 
ше РПЦ и препусте је забораву.’ Власти су РПЦ сматралеза институ- 
цију која је била уз претходни, царски режим. С обзиром на то да је 
народ још увек био богобојажљив и да није постојала шира подршка 
за гушење РПЦ, власти су тражиле адекватан разлог и погодан тре- 
нутак да се она за нешто окриви и физички уништи. 

Када је настао проблем са недостатком средстава за куповину 
намирница, комунистичке власти су у томе виделе добру прилику 
да одузму црквену имовину и драгоцености, уз изговор да чине до- 
бро дело. Ипак, нашли су се у дилеми – на који начин да легализују 
одузимање драгоцености од РПЦ и искористе те драгоцености за 
своје потребе? РПЦ није била правни субјект, стога формално није 
могла да буде сарадник у том процесу, па чак ни да волонтира као 
добротворна организација. 


5 Михаил В. Горев, Голод и иерковные ценности, Высш. воен. ред. Совет, Москва 
1922. 

6 Декрет РСФСР от 23.1.1918, „Об отделении церкви от государства и школы от 
церкви“, Газета Рабочето и Крестьянското Правительства № 15, 23/1/1918. 

7 То je већ било покушано уз помоћ кампање дискредитације Цркве путем отва- 
pama моштију и затварања манастира. (Владимир Ф. Козлов,“Вскрытие мощей“, 
Православная энциклойеция, т. ІХ, Москва 2005, 719-721.) 

Пошто су последице глади узеле великог маха, Највиши цен- 
трални извршни комитет је 8. децембра 1921. године донео решење 
којим је дозвољено да новоформирани Црквени комитет сакупи 
средства за гладне, али је тек 1. фебруара 1922. године био усвојен 
указ „о могућем учешћу свештенства и црквених заједница у помоћи 
гладнима“? с тим да је процес прикупљања средстава контролисао 
државни Комитет за помоћ гладнима.!0 

Још током децембра 1921. године представници Комитета за по- 
моћ гладнима преговарали су са Патријархом Тихоном о могућности 
давања црквених драгоцености за потребе гладних. Патријарх је на 
то пристао, али је додао да постоје предмети које Црква по канонима 
не може да да чак ни у добротворне сврхе. С тим у вези, Патријарх 
је 6. фебруара 1922. године написао посланицу верницима у којој их 
позива да дају добровољни допринос и дозволио свештенству и па- 
рохијским центрима да у добротворне сврхе дају црквене драгоце- 
ности које нису за богослужбену употребу.!! 

Међутим, како се после испоставило, власт је имала и своје амби- 
ције. У то време, на иницијативу Троцког, била је планирана упоред- 
на кампања за насилно одузимање црквених драгоцености. Почетак 
кампање одузимања црквених драгоцености започет је јануара 1922. 
године усвајањем Указа о ликвидацији црквене имовине,!2 којим је 
формално требало да се централизује попис црквене имовине. 13 

У следећем месецу, 23. фебруара, објављен је акт „О процесу 
одузимања црквених драгоцености, које користе групе верника“! y 
коме се наводи да ће се одузети све драгоцености које су дате верни- 
цима свих религија, у виду драгог камења, злата, сребра, како би биле 
прослеђене за помоћ гладнима. Овим је власт, иако се руководство 
Комитета претходно договорило са Патријархом да то неће чини- 


8 Высший центральный исполнительный комитет - био је највиши законодав- 
ни, административни и ревизорски орган Руске Совјетске Федеративне Со- 
цијалистичке Републике од 1917. до 1937. 

9 „Положение о возможном участии духовенства и церковных общин в деле ока- 

« 
зания помощи голодающим“. 
10 Д.Н. Никитин, 662. 
11 Михаил Е. Губонин, Akivi Свяйейшеїо Тихона, Патриарха Московскоїо и всея 


России, позднейшие документы и переписка о каноническом üpeewciuee высшей 
церковной власти. 1917-1943, ПСТГУ, Москва 1994, 176-177. 


12 Постановление о ликвидации церковного имущества. Из протокола заседания 
Президиума ВЦИК № 1, п. 15 от 2-го января 1922 г. // ГА РФ, ф. 1235, оп. 39, д. 
85, л. 2. 


13 Д.Н. Никитин, 662. 


14 Декрет ВЦИК „О порядке изъятия церковных ценностей, находящихся в поль- 
зовании групп верующих“ 23 февраля 1922 г. // Собрание узаконений и поста- 
новлений... 1922. г, № 19, Москва 1950, 381-382, ст. 217. 

ти, дала зелено светло да се одузму и оне драгоцености које имају 
сакралну вредност за сам култ, што су у случају Православне цркве 
предмети за вршење богослужења.!> 

Видевши да ствари не иду у складу са постигнутим договором, 
Патријарх Тихон је већ 28. фебруара написао посланицу у којој наво- 
ди да је услед ванредног стања допустио да се црквене драгоцености 
које нису у богослужбеној употреби дају у добротворне сврхе. Нагла- 
сио је, међутим, да не може, чак ни у добротворне сврхе, да одобри 
одузимањебогослужбених предмета јер није могао да прекрши кано- 
не Васељенске цркве који забрањују њихову употребу ван богослу- 
xema (Ап. 73, Прводруги 10).16 

Симптоматично је и то да, када је у полемикама дошло до пози- 
вања на канонско право, атеисти покушавају да користе каноне зарад 
оправдавања својих циљева. Тако су и представници комунистичке 
власти наводили као пример из канона да се продаја црквених сасуда 
одобрава зарад помоћи гладнима и заробљенима.!? 

Приликом позивања на каноне требало би увек пазити на пра- 
ви смисао и контекст тих одредби, које датирају из првог миленију- 
ма, јер те формулације могу да добију сасвим друго значење ако се 
арбитрарно користе у данашње време.! Наведени „контраканони“ 
у ствари говоре да свештене сасуде не би требало другачије залага- 
ти или продавати него само за искупљење заробљеника. Такође, у 
случајевима када су неке породице у великом дугу, црква може, са 
знањем епископа, да прода неке од сасуда, не све, и да добијену суму 
да домовима који имају поменуту потребу, како не би продали своју 
непокретност.! Дакле, канони допуштају да се искористе богослуж- 
бени предмети, али не на онај начин како су то планирале кому- 
нистичке власти у Русији 20-их година ХХ века. 


15 Андрей A. Кострюков, Очерки по Русской Церкви (1917-2008): Учебное пособие, 
ПСТГУ, Москва 2018, 53. 


16 Вячеслав В. Лобанов, Патриарх Тихон и советская власть (1917-1925 ii.), Pyc- 
скал панорама, Москва 2008, 251. 


17 Сергей Н. Иванов, „Святой Патриарх Тихон и изъятие священных предметов 
из храмов в 1922 г“, Весйник ПСТГУ, Cep. П: История. История Русской Право- 
славной Церкви, 75/2017, 63. 


18 Говорећи o навођењу канона зарад оправдања сопственог тумачења наводних 
националних интереса Црне Горе, требало би указати и на изјаву садашњег 
председника Црне Горе који је наводио каноне правдајући намеру да се оснује 
самостална Црногорска црква (N1 Pressing: Milo Djukanovic, 19.6.2019, https:// 
www.youtube.com/watch?v-6sX]bBOjXzse-t-1842s, последњи приступ 2. септем- 
бра 2019.) 


19 Миодраг Петровић, Законоправило Ceeiuoia Саве на српскословенском и срӣ- 
ском језику, Епархија жичка, Манастир Жича, Краљево 2004, 704–705. 

Позив Патријарха Тихона да се богослужбени предмети не дају 
комунистичкој власти, чак ни у добротворне сврхе, унео је поделу 
међу епископе. Већина њих је подржавала Патријарха и његово тума- 
чење канона, али су неки међу њима били против јер су сматрали да 
канони не забрањују да се чини милосрђе. Патријарх се држао кано- 
на и разумео је одговорност према Цркви, док су они који се са њим 
нису слагали у први план стављали ванредне услове и актуелно со- 
вјетско законодавство. Епископи који су били у иностранству и који 
нису имали непосредан увид у дешавања, међу којима је и Венијамин 
(Федченков), били су мишљења да је требало дати сасуде држави, а 
да за то шта ће са њима бити РПЦ није одговорна. Што се тиче одно- 
са према канонима, епископ Венијамин је сматрао да су „они писани 
за мирно време, али у ванредним околностима закони се мењају“.20 

Баш у тим „ванредним околностима“ комунистичке власти су 
посланицу Патријарха доживеле као незаконити чин, усмерен про- 
тив наредбе комунистичке власти. Посланица је тако искоришћена 
као оправдање за масовну репресију. 

Иако је било планирано да се кампања заврши већ до краја мар- 
та 1922. године, услед великог отпора од стране верника и свештен- 
ства, власти су морале да обуставе тај пројекат. Како би било ство- 
ренонеопходно негативно мишљење о РПЦ у друштву, приступило 
се свакодневномспровођењу антицрквене пропаганде. Акција је била 
усмерена и на Патријарха Тихона, којег су критиковале и поједине 


владике, али и будући чланови покрета „Жива црква“! 


Испоставило се да антицрквена пропаганда није у пуној мери 
оправдала очекивања, јер је често долазило до сукоба између коми- 
сија за одузимање црквене имовине и верног народа. Један од разло- 
га било је и неповерење да ће средства стићи до оних којима су била 
намењена – до гладних сународника,22 


Како би комунистичке власти спровеле жељену кампању на лега- 
лан начин, решено је било да поступак одузимања драгоцености кон- 
тролишу људи из РПЦ. Али власт је и ту успела да се умеша, јер су на 
одговарајуће позиције поставили себи лојалне чланове РПЦ. И поред 
свих покушаја власти да се домогну црквених драгоцености мирним 
и законитим путем, један сукоб приликом спровођења кампање је 


20 Вениамин Федченков, На рубеже двух эйох, Отчий дом, Москва 2004, 233. 

21 „Живая церковь“ – расколничка групација уз помоћ које су комунистичке вла- 
сти покушале да разруше Руску православну цркву изнутра (Илья Соловьев, 
„Живая церковь“, Православная энциклойедия, т. XIX, Москва 2008, 168-172). У 
Југославији je такву улогу у Српској православној цркви имао Савез удружења 
православних свештеника Југославије. 


22 С.Н. Иванов, 69-70. 

променио начин њеног вођења. Петнаестог марта 1922. године у граду 
Шуја, неколико хиљада људи је покушало да се успротиви одузимању 
црквених драгоцености и богослужбених сасуда из храма Христовог 
васкрсења. Услед конфронтације и велике тензије, дошло је до оружа- 
ног сукоба током којег су припадници Црвене армије отворили ра- 
фалну паљбу по верницима, што је резултирало погибијом четворо 
људи и рањавањем неколико десетина.2 Из иностранства су стиза- 
ла мишљења да су жртве током кампање биле непотребне јер, како је 
сматрао Венијамин (Федченков), оне нису настале због ревности пре- 
ма вери, него због политичког протеста против нове власти. 


Од момента противљења кампањи одузимања црквених драгоце- 
ности отворила се перспектива за коначни обрачун са РПЦ. Та тема 
долази на прво место у врху комунистичке власти, те се предлажу 
активније и јаче мере санкција према непокорним свештеницима и 
верницима. С обзиром на то да су верници протестовали против др- 
жавне антицрквене кампање, власти су окривиле Цркву да се проти- 
ви добротворној акцији за помоћ гладнима тако што не даје црквене 
драгоцености. Ове оптужбе су резултирале масовним репресијама и 
обрачунавањима са представницима РПЦ.> 


Иако је много људи положило свој живот за РПЦ током ових 
репресија (свештеници и верници из града Шује, митрополит пет- 
роградски Венијамин и др.), требало би скренути пажњу на чиње- 
ницу да је и Патријарх Тихон био у кућном притвору и да је у пе- 
риоду од краја марта 1922. до априла 1923. године био саслушаван 
и испитиван. Током процеса вођеног против Патријарха Тихона 
од стране Државне политичке управе при Народном комесаријату 
унутрашњих послова, дошло је до поделе мишљења. Трибунал је на- 
вео да власт не може да краде своју имовину, јер је црквена имовина 
била национализована. На то је Патријарх одговорио да по канони- 
ма црквена имовина припада Цркви, и додао да црквена имовина у 
суштини припада Богу, стога њом може да управља јерархија која је 
одговорна за управљање Црквом. Само Црква и њен предстојатељ 
могу добровољно да дају црквену имовину и драгоцености, 29 

Овим се отвара питање: да ли је црквена имовина царева или 
Божијаг Што се тиче овог питања, Кузнецов је говорио о томе да су 
канони писани у време када су држава и црква били у симфонији, 


23 Д.Н. Никитин, 664. 
24 В. Федченков, 234. 
25 А.А. Кострюков, 55-59. 


26 В. Воробьев, Н. Кривова, Следсшвенное дело патриарха Тихона. Сборник доку- 
ментов по материалам Центральното архива ФСБ РФ, ПСТГУ, Москва 2000, 137. 

те да они не могу да регулишу стање које је настало у Русији када 
је црквена имовина постала државна.?7 С обзиром на то да питање 
располагања црквеном имовином није најбоље регулисано канони- 
ма, Помесни сабор РПЦ 1917–1918. године донео је одлуку којом се 
хришћанима забрањује учествовање у одузимању храмова и цркве- 
них светиња, 28 


Као одговор на питање зашто се Патријарх Тихон није позвао 
на решење овог Сабора, може се претпоставити да би познавао- 
ци канонског права из супротног табора навели да та решења нису 
прихваћена од стране Васељенског сабора, те да канони из првог ми- 
ленијума, у којима се помиње могућност давања светих сасуда за до- 
бротворне сврхе, имају већи ауторитет. 

И док су власти наставиле са испитивањем Патријарха Тихона, 
у исто време су активно спроводиле нови државни пројекат за осла- 
бљење РПЦ: формирање групе лојалних архијереја која би преузела 
кормило РПЦ - „Жива црква“? Припадници тог покрета су незва- 
нично већ сарађивали са властима током кампање одузимања цркве- 
них драгоцености, а формално су наставили сарадњу одмах после за- 
вршетка кампање. Унутрашњи раскол је после ове кампање додатно 
ослабио Цркву, већ доста ослабљену дотадашњом репресијом. 

У овом случају је секуларна држава прво донела закон којим 
је РПЦ, као империјалистичка организација, издвојена из „новог 
друштва“, а њена имовина национализована. Затим, услед ванредног 
стања у држави, власт је покушала да одузме црквене драгоцености 
и богослужбене предмете и да их искористи за, наводно, доброчи- 
не циљеве. Тој кампањи је доста допринела антицрквена пропаганда, 
делатност свештенства лојалног властима и чињеница да је РПЦ пре 
револуције била једна од институција царскогрежима. 

Резултати ове кампање, која се званично завршила крајем маја 
1922. године, нису оправдали очекивања власти, јер се испоставило 
да вредност сакупљене имовине није износила сто милиона златних 


27 Ibid., 222. 


28 “Никӣо us православных христиан под страхом церковноїо ошлученил ga не 
дерзнеш участвовать в изъяйии святых храмов, часовен и священных предме- 
тов, в них находящихся, из действительното обладания Святой Церкви <...> 
да будем ведомо, что Церковь Православная дорожим своими святынями по 
их внутреннему значению, а не ради машериальной ueunociuu, и что насилия 
и їонения бессильны отнять y нее главное сокровище — святую веру...” Собра- 
ние определений и постановлений Священноїо Собора Российской Православной 
Церкви, 1917-1918 її, Новоспасский монастырь, Vol. 4, 1994, 30. 





29 И. Соловьев, 168-172. Taj покрет је, иначе, био признат од стране Васељенске 
патријаршије, тако да уопште не чуди да је Синод васељенске патријаршије донео 
одлуку да се призна и „Православна црква Украјине“. (Уп. А. А. Кострюков, 73.) 

рубаља, колико је било најављивано, већ мало више од четири и r.?? 
Чак и после званичног завршетка, припадници власти су још неко- 
лико месеци спроводили ову кампању и одузимали црквену имови- 
ну. Иако кампања у финансијском погледу није донела жељене ре- 
зултате, она је ипак испунила своју главну намену – њоме је нанет 
разарајући ударац РПЦ. 

Неколико деценија након ових догађаја, истраживачи су кроз 
приступ архивској грађи добили увид у то на шта су средства из кам- 
пање потрошена. Испоставило се да је већина средстава била потро- 
шена за финансирање антицрквене пропаганде. Средства су била ис- 
коришћена и за рачун партије и, по налогу Троцког, за финансирање 
војске. Добар део средстава био је искоришћен и за личне потребе 
државних званичника.3! 

Читав век од догађаја у Совјетском Савезу, тема црквене имови- 
не актуелна је и на нашим просторима. Највише се то питање тиче 
Црне Горе, где се повела расправа о томе да ли црквена имовина при- 
пада Српској православној цркви или држави Црној Гори. 


3. ПРОЈЕКАТ: ЈЕДНА ДРЖАВА - ЈЕДНА ЦРКВА 


„подела ирквених области нека следи 
Трађанском и државном порешку“ 


(17. правило Халкидонског Сабора) 


3.1 Пример Црне Горе данас 


Скупштина Црне Горе је, упркос бројним протестима верника и 
апелима великодостојника других хришћанских цркава, 27. децембра 
2019. године усвојила Закон о слободи вјероисповијести или увјерења 
и правном положају вјерских заједница, који, између осталог, пропи- 
сује следеће: 


„Вјерски објекти и земљиште које користе вјерске заједнице на те- 
риторији Црне Горе који су изграђени, односно прибављени из јавних 
прихода државе или су били у државној својини до 1. децембра 1918. 
године, и за које не постоје докази о праву својине вјерских заједница, 
као културна баштина Црне Горе, државна су својина. Вјерски објекти 


30 Наталья А. Кривова, Власть и Церковь в 1922-1923 ii. Политбюро и ГПУ в борь- 
бе за церковные ценности и политическое подчинение духовенства, AMPO-XX, 
Москва 1997, 118. 


31 В. В. Лобанов, Патриарх Тихон, 96-99. 

који су изграђени на територији Црне Горе заједничким улагањима 
грађана до 1. децембра 1918. године, а за које не постоје докази о праву 
својине, као културна баштина Црне Горе, државна су својина.“ 72 


Овако формулисана одредба изазвала је оштру реакцију народа 
и епископа Митрополије црногорско-приморске и других епархија 
на територији Црне Горе, врха Српске православне цркве (даље у 
тексту – СПЦ), других помесних православних цркава, српских по- 
литичара и јавности још од када је у мају био представљен у форми 
предлога закона.?3 Упоредо са доношењем таквог прописа, скупшти- 
на и влада Црне Горе, на челу са председником државе, декларисаним 
атеистом,““ покушавају да на територији Црне Горе створе нову ауто- 
кефалну цркву по узору на друге независне државе које имају своје 
самосталне цркве и да се „ослободе“ од СПЦ која, како наводе, про- 
пагира идеју Велике Cp6uje.?? Пројекат стварања своје цркве, и поред 
усвајања спорног закона, не наилази на подршку већине становни- 
ка Црне Горе, који се декларишу као припадници СПЦ. Верници и 
свештенство Митрополије и других епархија одупирали су се овом 
антицрквеном закону аргументима, апелима, молитвом и литијама, 
без физичког обрачунавања и отимања, иако је већ пар пута дошло 
до физичког обрачунавања припадника полиције са верницима, међу 
њима и владиком Методијем. 


3.2 Примери у другим државама 


Слична ситуација се десила почетком прошле године и у Украји- 
ни. После остварења државног пројекта и формирања организације 
„Православна црква Украјине“ украјински парламент је усвојио 


32 Закон о слободи вјероисповијести или увјерења и правном положају вјерских 
заједница, Службени nuch ЦГ, 74/2019, чл. 62. 

33 „Овај члан је проблематичан на више начина јер ce њиме врши легализација 
преотимања имовине Српске Православне Цркве на територији њене канонске 
јурисдикције у Црној Гори од странедемократске и секуларне државе која по- 
казује амбицију да постане власник, држалац и корисник сакралних објеката“ 
(Новица Ђурић, „Може ли закон да омогући одузимање имовине СПЦ“, Поли- 
шика, 21. мај 2019, 4.) 

34 По речима Митрополита Амфилохија: „Ђукановић је атеиста који ствара 
цркву.“ (Велиша Кадић, „Срби ће стражама чувати светиње“, Вечерње новости, 
10. јун 2019, 5.) 

35 М Pressing: Milo Djukanovic, 19.6.2019, htps://www.youtube.com/watch?v-6sX]b 
BOjXzse-t-1842s, последњи приступ 2. септембра 2019. 

36 Y јануару 2019. године Васељенски патријарх je доделио Томос тој организацији 
која је продукт политике тадашњег председника Украјине Петра Порошенка 
(Николај Сапсај, „Васељенски трон и Украјинска аутокефалија – половична све- 
дочанства и интерпретација докумената“, Теолошки йоїледи, 111/2019, 272-273.) 

предлог закона бр. 4128 којим се врше измене и допуне „Закона о сло- 
боди вероисповести и верским заједницама“.77 Циљ усвојених измена 
и допуна је био да се озакони отимање имовине Украјинске право- 
славне цркве Московске патријаршије (даље у тексту – УПЦ) од стра- 
не новоформиране расколничке групације. Иако је предлог наишао 
на негативне реакције представника УПЦ, врха РПЦ и руских медија, 
после његовог усвајања почело је активно одузимање и окупирање 
црквене имовине УПЦ од стране припадника нове организације и де- 
сничарских националистичких групаци}а38 и TO y држави Koja je секу- 
ларна и тежи ка томе да постане чланица Европске Уније, и y којој ce 
поштује Универзална декларација о људским правима, чији 18. члан 
гарантује слободу мисли, савести и вероисповести. 

Требало би напоменути да је начин поступања државног руковод- 
ства у Украјини умногоме сличан нама познатијем сценарију држав- 
ног пројекта авнојевске Југославије, познатом као Македонска право- 
славна црква. У оба случаја циљ власти је да уз помоћ национализма 
оснује независну цркву и одвоји је од Цркве која носи назив другог 
народа, и тиме оснује нови национални идентитет. У случају авнојевс- 
ке Македоније, примарни задатак је био да се ослаби утицај црквене 
јерархије из Београда и створи религиозна организација на територији 
данашње Северне Македоније лојална локалној политичкој елити, која 
би од државе добила и имовину претходно отету од СПЦ.0 

У случају Црне Горе постоји закон, који је донела демократска 
секуларна држава, чији циљ је национализација имовине верских ор- 
ганизација, и, истовремено, подршка новој националној цркви, како 
би се друштво Црне Горе наводно ослободило од утицаја поборника 
Велике Србије. Све то је још увек у процесу реализације, јер иниција- 
тори овог државног пројекта немају већинску подршку народа. 

У Украјини је, пак, остварен државни пројекат демократске секу- 
ларне државе – формирање националне цркве, поред већ постојеће 
канонске Цркве, после којег је усвојен предлог закона којим се омо- 


37 Релігійна свобода під загрозою: BP прийняла проект №4128-д без обговорення 
з церквами, https://news.church.ua/2019/01/18/religijna-svoboda-pid-zagrozoyu- 
vr-prijnyala-proekt-4128-d-bez-obgovorennya-z-cerkvami/, последњи приступ 2. 
септембра 2019. 

38 О чему Синод Украјинске православне цркве Московске патријаршије редовно 
извештава (Заявление Синода Украинской Православной Церкви о ситуации в 
Украинском и мировом Православии, Журнал Московской Патриархии, Май 
2019.) 


39 Велиша Ђурић, Герман Ђорић – патријарх у обезбоженом времену, књ. 2, Слан- 
ци 2012. 


40 Велиша Ђурић, „Остварење државног пројекта“, Вечерње новости, фељтон, 29. 
децембар 2017. 

гућава да једна верска организација легално отима имовину друге 
верске организације. =! 

У оба случаја да се приметити да је партија на власти, под ок- 
риљем национализма и изговором о заштити националног идентите- 
та, покушала да уклони или ослаби канонску структуру Православне 
цркве у својој држави и створи своју цркву, која би била у складу са 
режимском политиком. Током спровођења идеје о стварању нове на- 
ционалне религиозне организације, припадници канонске Цркве и у 
Украјини и у Црној Гори били су дискриминисани од стране владајуће 
партије, а црквена имовина се одузимала уз помоћ спорних закона. 
Такви поступци су показатељ бруталног кршења основних људских 
права и верских слобода у секуларним државама које теже чланству у 
Европској Унији. Мада је питање у чему се тачно огледа секуларност 
поменутих држава, с обзиром на то да се политичке партије уплићу у 
црквене ствари и устројство Православне цркве, које свакако није у 
њиховој надлежности, ни по дужности, ни по Уставу. 


4. СТАТУС ЦРКВЕНЕ ИМОВИНЕ У СРБИЈИ ДАНАС 


Иако се у претходном делу рада претежно приказују примери из 
прошлости и из других држава, баш у ово мирно време узајамне са- 
радње државе и Цркве у Србији, намеће се питање да ли би црквена 
имовина и храмови требало да буду у власништву секуларне државе 
или верске организације која ce у њој налази? 

Наведени пример из Совјетског Савеза јесте специфичан због 
ванредних околности које је нова власт, непријатељски расположена 
према Цркви, умела да искористи за своје потребе. У другим случаје- 
вима се може приметити да националистички настројена власт и на- 
род могу у одређеном моменту да крену у кампању против канонске 
Цркве на њиховој територији. 

У Србији данас Српска православна црква ужива велику подршку 
водеће партије, што се и показало током централне прославе 800. го- 
дишњице њене аутокефалности, као и јединственог става по питању 


41 C обзиром на то да постоји јака струја националистички настројене елите која 
жели да има све своје, да се ослободи од Велике Русије и самостално да се окре- 
не европским партнерима, тај правни акт им је разрешио руке да се „у складу 
са законом“ одузме имовина „проруски оријентисане“ Украјинске православне 
цркве Московске патријаршије, што иде у прилог антируски настројеном др- 
жавном врху. 

42 Завет Светог Саве: Свечаном академијом у Центру „Сава“ прослављена 800-ro- 
дишњица аутокефалности Српске Православне Цркве, http://www.spc.rs/sr/zavet _ 
svetog_save_svechanom_akademijom_u_centru_sava_proslavljena_800godishnjica_ 
autokefalnosti srps, последњи приступ 26. марта 2019. 

положаја СПЦ у Црној Гори. Упркос томе, и данас остају нерешена 
поједина имовинска питања: право својине над црквеним земљиштем; 
спорни уписи у катастру које би требало актуелизовати, у шта свако 
може да се увери провером стања у катастру.“* Стога је регулисање 
имовинских односа на црквеној имовини неопходно због сигурно- 
сти правних субјеката који су имаоци права својине, због поштовања 
начела поуздања у земљишне књиге на којем се темеље јавне књиге 
(катастар непокретности), због правног промета и евентуалног pac- 
полагања црквеном имовином. Пошто овим већ улазимо у нову и са- 
времену проблематику која изискује посебно истраживање, можемо 
констатовати да иако канонима није прецизно прописано ко би треба- 
ло да има право својине на црквеној имовини у секуларној држави, јер 
у време доношења канона појам секуларне државе није био познат, у 
историји односа државе и Цркве постоје примери“ који сведоче да не- 
постојање конфликта у једном периоду не значи да не постоји потреба 
да се правилно регулише и редефинише положај црквене имовине. 


5. ЗАКЉУЧАК 


Као што је време показало праве намере комунистичке власти у 
Совјетском Савезу, тако ће историја да открије и остале циљеве и ре- 
зултате активног учешћа секуларне државе у формирању национал- 


43 Председник са Патријархом: У Црној Гори политика ce меша у унутрашње 
уређење Цркве, http://www.spc.rs/sr/predsednik sa patrijarhom u crnoj gori poli- 
tika se mesha u unutrashnje uredjenje crkve, последњи приступ мај 2019. 

44 Потреба за прецизирањем статуса својине види се и на примеру Саборне цркве 
у Београду, http://www.rgz.gov.rs/usluge/ekatastar/ekatastar-javni-pristup, последњи 
приступ мај 2019. 


45 „Начело поуздања или поверења у земљишне књиге упућује на то да је садр- 
жина земљишних књига веродостојна, a то значи истинита и потпуна“. O6- 
рен Станковић, Миодраг Орлић, Стварно право, Издавачко предузеће Номос 
ДОО, Београд 1996, 332. Такође, Закон о државном премеру и катастару (Чл. 
63.) сврстава начело поуздања међу начела државног премера и катастра не- 
покретности: „Подаци о непокретностима уписани у катастар непокретности 
су истинити и поуздани и нико не може сносити штетне последице због тог 
поуздања“, Закон о државном премеру и катастру, Службени Гласник РС, бр. 
7212009, 18/2010, 65/2013, 15/2015; Одлука УС РС, 96/2015,113/2017 – други за- 
кон, 27/2018 – други закон, 41/2018 – други закон и 9/2020 – други закон. 


46 Наведени примери показују да, када је реч о националним интересима секу- 
ларне државе, па чак и у виду добротворне акције, треба имати на уму да је 
Црква, њен утицај и имовина, у очима владајуће партије само инструмент за 
остварење сопствених интереса. Уколико Црква жели да остане доследна свом 
вишевековном предању, а не да иде на погубни компромис са владајућом пар- 
тијом, онда може да очекује репресије и формирање расколничке групације од 
лојалног свештенства. 

них православних цркава. Питање је на који ће начин да се одвијају 
догађаји у Црној Гори, али тежња власти да одузме имовину СПЦ уз 
помоћ спорног закона и покушаји да се ојача национална црногорска 
црква сигурно нису у интересу народа Црне Горе, који не даје своје 
светиње, већ владајуће елите, која национализам користи за дости- 
зање својих циљева. Оно што за сада држи тај сукоб у замрзнутој 
фази јесте околност да држава нема погодне услове и ваљан разлог да 
одузме црквену имовину. Питање је времена колико ће такво стање 
да остане у Црној Гори, нарочито што њене власти неуморно прика- 
зују негативну слику о СПЦ у тој држави, а дијалог између Митро- 
полије црногорско-приморске и других епархија СПЦ и Владе Црне 
Горе не доноси опипљиве резултате. У целој ситуацији је парадоксал- 
но да у Црној Гори, као секуларној држави, влада ствара своју нову 
цркву, чиме се доводи у питање њена секуларност. Управо у услови- 
ма када се решава питањеположаја имовине СПЦ у Црној Гори, било 
би добро да се оно, путем ажурирања катастра, реши и у Србији.“ 
Примери деловања државног руководства БЈРМ и савремене Украји- 
несу такође показали да Црква мора да ажурира своје право, јер су 
црквена правила била писана још током првог миленијума. Њихов 
ауторитет је остао непромењен, али су се промениле околности и др- 
жавно устројство. Поменути примери нам сведоче да, под изговором 
заштите државних или националних интереса, долази до покушаја 
формирања нове националне цркве, с тим да се већ постојећа канон- 
ска и легитимна црква дискриминише, а верницима ускраћују основ- 
на људска права и верске слободе. Да би се ова питања решила ци- 
вилизованим путем, неопходно је уредити спорне законе, ажурирати 
катастре и застарела црквена правила. 

THE POSITION OF CHURCH PROPERTY 
IN MONTENEGRO: AN EXAMPLE FROM THE SOVIET 
UNION OF THE 19208 AS A CAUTIONARY TALE 


Summary 


The article uses the method of comparative analysis to discuss the position of 
church property in Montenegro. Through historical examples, with an emphasis 
on the issue of confiscation of church valuables in the Soviet Union in the 1920s, 
the author points out the dangers tied with the idea of nationalizing church prop- 
erty and valuables in a secular state with a one-party system, under the pretext 
of protecting state or national interests. The same pretext is usedin an attempt 
to form a new national church, with the already existing canonical, legitimate 
church being discriminated against, and believers denied basic human rights and 
religious freedoms. In order to resolve these issues in a civilized way, it is nec- 
essary to edit the disputed laws and update both the cadasters and the outdated 
church rules. 

